Na temelju članka 6. i članka 117. stavak 1. i 5. Zakona o socijalnoj skrbi („Narodne novine broj 157/13, 152/14, 99/15, 52/16, 16/17, 130/17, 98/19, 64/20 i 138/20) i članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21- pročišćeni tekst), Općinsko vijeće Općine Vladislavci na svojoj 10. sjednici održanoj 17. prosinca 2021. godine donosi

**PROGRAM**

**javnih potreba u socijalnoj skrbi na području Općine Vladislavci za 2022. godinu**

**Članak 1.**

Programom javnih potreba u socijalnoj skrbi na području Općine Vladislavci za 2022. godinu utvrđuju se aktivnosti u sustavu socijalne skrbi koje će se financirati iz Proračuna Općine Vladislavci za 2022. godinu.

**Članak 2.**

Programom javnih potreba u socijalnoj skrbi na području Općine Vladislavci za 2022. godinu financirat će se slijedeće aktivnosti:

|  |  |  |
| --- | --- | --- |
| **R.BR.** | **OPIS** | **IZNOS U KUNAMA** |
|  | Naknada građanima i kućanstvima za troškove stanovanja | 10.000,00 |
|  | Jednokratne novčane pomoći | 25.000,00 |
|  | Jednokratne novčane pomoći umirovljenicima povodom blagdana Božića | 65.000,00 |
|  | Troškovi ukopa osoba za osobe koje nisu korisnici nekog oblika pomoći koje mu je priznato rješenjem Centra za socijalnu skrb | 10.000,00 |
|  | **UKUPNO** |  |

**Članak 3.**

Ostvarivanje prava iz Programa javnih potreba u socijalnoj skrbni na području Općine Vladislavci za 2022. godinu provodi se po odredbama Odluke o socijalnoj skrbni na području Općine Vladislavci („Službeni glasnik“ Općine Vladislavci br. 6/17, 7/19, 4/20, 10/20 i 10/21)

**Članak 4.**

Financijska sredstva za ostvarivanje javnih potreba iz ovog Programa osigurat će se u Proračunu Općine Vladislavci za 2022. godinu, ovisno o pritjecanju sredstava u Proračun.

**Članak 5.**

Ovaj Program objavit će se u „Službenom glasniku“ Općine Vladislavci, a stupa na snagu 1. siječnja 2022. godine.

KLASA: 550-01/21-01/13

URBROJ: 2158/07-01-21-2

Vladislavci, 17. prosinca 2021.

**Predsjednik**

**Općinskog vijeća**

Krunoslav Morović